OpenLLM-France/wikimedia huggingface dataset:
# MS Harmony of the Seas

El MS Harmony of the Seas, és un creuer de la classe Oasi, pertanyent a la companyia Royal Caribbean International. La seva construcció va començar a la fi de 2012 en les drassanes de STX Europe.
El vaixell va ser botat el juny de 2015 i inaugurat el 19 de maig de 2016. A causa del seu pes i a les seves dimensions, és el segon vaixell de creuers més gran del món (després del Symphony of the Seas, que pertany a la mateixa classe, i ha estat inaugurat en 2018). Té una capacitat màxima de fins a 6400 passatgers i 2394 membres de la tripulació. Opera sota bandera de les Bahames.
Com a primera ruta, el MS Harmony of the Seas efectuarà des de juny fins a octubre de 2016 creuers de 5 o 7 dies pel Mediterrani.

## Vaixell de passatgers més gran del món

Quan la companyia Royal Caribbean va planificar la classe Oasi, va ser per crear el creuer més gran del món. La diferència de 2.000 GT respecte als altres vaixells de la mateixa classe i un increment molt petit pel que es refereix a la mànega, li van atorgar el distintiu del vaixell de passatgers més gran del món al moment de la seva inauguració.

## Pas per Barcelona

La companyia naviliera Royal Caribbean va escollir Barcelona com a port base dels creuers pel Mediterrani i el 2016 el "gegant" dels mars -gairebé acabat de sortir de les drassanes franceses on s'havia construït-, va arribar a la capital catalana. Durant la seva primera temporada, hi va establir el port base. Amb 18 cobertes, entre els seus atractius la nau disposa del tobogan d'aigua més alt que es pot trobar en una nau, dos simuladors de surf o un parc natural interior amb més de 12.000 plantes. L'Harmony of the Seas va fer fins a l'octubre del 2016 rutes de cinc i set nits pel Mediterrani i després es va dedicar a navegar pel Carib.

## Galeria

* El MS Harmony of the Seas a Rotterdam.
* Imatge del MS Harmony of the Seas a Rotterdam.

## Referències

* ↑ «Harmony of the Seas | Cruise Ships | Royal Caribbean Cruises» (en anglès americà). [Consulta: 7 març 2021].
* ↑ «Construction Time-Lapse: Harmony of the Seas, World's Biggest Cruise Ship» (en anglès americà), 20-03-2016. [Consulta: 7 març 2021].
* 1 2 «HARMONY OF THE SEAS (Passenger Ship) Registered in Bahamas - Vessel details, Current position and Voyage information - IMO 9682875, MMSI 311000396, Call Sign C6BX8» (en anglès). [Consulta: 7 març 2021].
* ↑ «Harmony of the Seas: así es el crucero más grande del mundo» (en castellà), 11-03-2016. [Consulta: 7 març 2021].
* ↑ ACN. «El creuer més gran del món, l'Harmony of the Seas, arriba diumenge a Barcelona - 01 juny 2016». [Consulta: 7 març 2021].
* ↑ «El creuer més gran del món du 9.000 clients a Barcelona». Regió7, 06-06-2016. [Consulta: 7 març 2021].

## Enllaços externs

* Página oficial del Harmony of the Seas
* Harmony of the Seas en RoyalCaribbean.com
# James Young (jugador de bàsquet)

James Young (nascut el 16 d'agost de 1995 en Flint, Michigan) és un jugador de bàsquet nord-americà que actualment pertany als Boston Celtics de l'NBA. Young va jugar bàsquet universitari a Kentucky.

## Enllaços externs

Plantilla:Commonscat)
* Fitxa a NBA.com (anglès)
* «Perfil de James Young a Kentucky Wildcats» (en anglès). UKAthletics.com. CBS Interactive. Arxivat de l'original el 2013-11-06. [Consulta: 26 gener 2017].
# Luitré

Luitré (en bretó Loezherieg, en gal·ló Lutraé) és un municipi francès, situat a la regió de Bretanya, al departament d'Ille i Vilaine. L'any 2006 tenia 1.261 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.174 | 1.154 | 1.010 | 1.160 | 1.258 | 1.186 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001-2008 | Geoffroy du Plessis de Grenedan | |
| 2008- | Michel Balluais | |
# Nová Bošáca

Nová Bošáca és un poble i municipi d'Eslovàquia que es troba a la regió de Trenčín.

## Història

La primera menció escrita de la vila es remunta al 1950.
# Madhumati

Madhumati és un riu de Bengala Occidental i Bangladesh, distributari del Ganges. Deixa aquest riu al districte de Nadia prop de Kushtia, a 23° 55′ N, 89° 09′ E﻿ / ﻿23.917°N,89.150°E﻿ / 23.917; 89.150 amb el nom de Garai o Gorai; corre cap al sud agafant el nom de Madhumati (per aquest canvi és també anomenat Gorai-Madhumati) i a l'antic districte de Backergunge agafa el nom de Baleswar; segueix al sud entrant als Sundarbans i amb el nom d'Haringhata desaigua a la badia de Bengala a 21° 52′ N, 89° 59′ E﻿ / ﻿21.867°N,89.983°E﻿ / 21.867; 89.983 després d'un curs de 370 km, formant un estuari d'uns 15 km. És navegable per vaixells fins al districte de Khulna i per bots quasi tot el seu curs. Els seus afluents principals són el Kacha, el Kalia o Gangni i el Bhaikab.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Mamerc Emili Mamercí (tribú)

Mamerc Emili Mamercí (llatí: Mamercus Aemilius M. F. Mamercinus) va ser un magistrat romà. Formava part de la gens Emília, una antiga família romana probablement d'origen sabí.
Va ser elegit tribú amb potestat consolar l'any 438 aC, i el 437 aC va ser nomenat dictador per fer la guerra contra Veïs i Fidenes, perquè aquesta ciutat s'havia revoltat el 438 aC i s'havia sotmès al lar Tolumni de Veïs. El seu magister equitum era Luci Quint Cincinnat i va obtenir una gran victòria sobre els enemics i els honors del triomf. Suposadament Tolumni va morir en un combat singular amb Servi Corneli Cos, diu Titus Livi, però és dubtós que aquest fet es pugui situar el 437 aC (sembla més probable una data entorn del 426 aC quan Fidenes va ser conquerida.
Va ser nomenat altre cop dictador per la possibilitat de guerra amb Etrúria, l'any 433 aC amb Aule Postumi Tubert com a magister equitum, però la guerra no va arribar i no va sortir de la ciutat. Va establir una llei limitant a 18 mesos la duració de la censura que abans era de cinc anys, cosa que tenia fort suport popular, però va molestar als censors llavors al càrrec que el van apartar de la seva tribu i el van situar com un simple erari.
L'any 426 aC va ser nomenat dictador per tercera vegada amb Aule Corneli Cos com a magister equitum i va ser probablement en aquest any quan va derrotar a Fidenes i Veïs i va conquerir la primera ciutat.

## Referències

* ↑ Smith, William (ed.). «Mamercinus». A Dictionary of Greek and Roman biography and mythology. [Consulta: 24 juny 2022].
* Luci Emili Mamerc, cònsol el 484, el 478 i el 473 aEC ;
** Tiberi Emili Mamerc, fils de l'anterior, cònsol en el 470 i el 467 aEC ;
* Mamerc Emili Mamercí (tribú), tribú consular en el 438 aEC, i dictador en el 437, 434 i 426 aEC ;
** Mamerc Emili Mamercí (cònsol), fill de l'anterior, censor el 418 aEC, cònsol en el 410 aEC i tribú consular en el 405, el 403 i el 401 aEC ;
** Luci Emili Mamercí (tribú), germà de l'anterior, tribú consular en el 391, el 389, el 387, el 383, el 382 i 377 aEC ;
*** Luci Emili Mamercí (cònsol), fill de l'anterior, cònsol en el 366 i el 363 aEC ;
**** Luci Emili Mamercí Privernes, fill de l'anterior, cònsol en el 341 i en el 329 aEC, dictador en el 335 i en el 316 aEC ;
* Gai Emili Mamercí, tribú consular en el 394 i el 391 aEC ;
* Luci Emili Mamercí (mestre de la cavalleria), mestre de la cavalleria en el 352 aEC ;
* Tiberi Emili Mamercí, cònsol en el 339 aEC
# Mamerc Emili Mamercí

Mamerc Emili Mamercí és el nom dels següents personatges:
* Mamerc Emili Mamercí (tribú) tribú amb potestat consular el 438 aC.
* Mamerc Emili Mamercí (cònsol), cònsol el 410 aC
# Luboš Fišer

Luboš Fišer (Praga, 30 de setembre de 1935 - Praga, 22 de juny de 1999) Va ser un compositor txec, nascut a Praga.
Va ser conegut tant per les seves bandes sonores com per la seva música de cambra. Entre 1952 i 1956 va estudiar composició al Conservatori de Praga com a alumne d'Emil Hlobil. Des de 1956 va estudiar a l'"Academy of Performing Arts" de Praga. Les seves primeres composicions interpretades públicament van ser Four Pieces for Violin and Piano (1954).

## Referències

* 1 2 Černušák, Gracián; Štědroň, Bohumír; Nováček, Zdenko, eds. (1963). Československý hudební slovník I. A-L (in Czech). Prague: Státní hudební vydavatelství. p. 328.
* Czech Music page on Fišer's Works.
# Louis Pinck

Louis Pinck (Lemberg, Mosel·la, 11 de juliol de 1873 - Saarbrücken, Saarland, 8 de desembre de 1940 fou un sacerdot catòlic de la diòcesi de Metz, folklorista i col·leccionista de cançons tradicionals de la Lorena alemanya.
El tercer de tretze fills del mestre de correus de Lemberg al país de Bitche, a Mosel·la, ingressà a la carrera eclesiàstica ben aviat, com un altre dels seus germans i una de les seves germanes. El 1901 fou ordenat sacerdot i fou vicari a la parròquia de Saint-Vincent de Metz. Des de 1902, va fer cursos socials a Mönchengladbach. Tot i l'oposició dels de Wendels, va fomentar la formació d'un sindicat cristià a la vall d'Orne. El 1903, va acceptar el càrrec de predicador a la catedral de Saint-Étienne a Metz. Al mateix temps, també gestiona dos diaris catòlics, el Lothringer Volksstimme i el Metzer katholisches Volksblatt.
Però, després d'haver criticat la política imperial a Lorena i la reconstrucció del castell d'Haut-Koenigsbourg, va ser destituït de les seves funcions i es va veure obligat a acceptar l'administració d'Hambach, prop de Sarreguemines. És en aquest moment que Pinck se centrarà en l'estudi de la cultura popular, una passió a la qual s'hi dedicà fins a la fi dels seus dies. A Hambach, s'adonà de l'enorme patrimoni cultural que els seus feligresos havien transmès de generació en generació, durant segles, a través de les seves cançons populars. Havent-se adonat de la fragilitat d’aquest patrimoni, primer va decidir recollir aquestes populars cançons de la Lorena alemanya, primer a la seva parròquia, posteriorment, als pobles dels voltants i, finalment, a tota la Mosel·la, fins i tot a part d'Alsàcia. D'aquesta manera, reunirà exactament 511 cançons populars, que publicarà en cinc volums. A més de fer referència a les lletres, Pinck arribarà a mencionar les melodies i les partitures per decorar-les. Pinck va arribar a enviar, el 1926, una còpia del primer volum del seu Verklingende Weisen a Guillem II, que amb la seva pròpia mà no va dubtar a retornar-lo: “Em consolo amb la idea de saber que una mala decisió meva va tenir conseqüències tan alegres i feliços".
Un dels seus germans, Pierre-Émile Pinck (1871-1932), cofundador del diari autonomista Die Zukunft i col·laborador del Volkstimme de Sarralbe, també va defensar la llengua, els costums, la religió i l'escola Mosel·la. Pel que fa a la seva germana, Angelika Merkelbach-Pinck, continuarà la tasca del seu germà i recollirà, del 1930 al 1939, nombrosos contes i contes en formes dialectals i en alemany estàndard, a tota la Lorena de parla alemanya.

## Referències

* 1 2 3 Hiége, Charles; Hiégel, Henri «L'oeuvre du folkloriste lorrain Louis Pinck (1873-1940)». Les Cahiers Lorrains. Société d'histoire et d'archéologie de la Lorraine, Núm. 3, 1981, pàgs. 199-218 i 249-266. Arxivat de l'original el 23 de gener 2021. ISSN: 2591-8869 [Consulta: 25 desembre 2020].
* ↑ «Papiers de l'abbé Louis Pinck». Archives Departamentales de la Moselle. [Consulta: 25 desembre 2020].
* ↑ «Louis Pinck, grand archiviste du chant populaire en Lorraine francique». Culture et bilinguisme de Lorraine. [Consulta: 25 desembre 2020].
# Louis Pierre Vieillot

Louis Pierre Vieillot (Yvetot, 10 de maig de 1748 - Ruan, 1831) va ser un ornitòleg francès.
Vieillot va descriure un gran nombre d'aus, sobretot aquelles que va trobar durant el temps que va passar a les Índies Occidentals (Centreamèrica) i Amèrica del Nord. Va establir 26 gèneres i va ser un dels primers ornitòlegs que va estudiar els canvis en el plomatge en els ocells vius.
Vieillot va néixer a Yvetot, tenia un negoci a l'illa del Carib de Santo Domingo, (Haití), però va ser obligat a fugir als Estats Units durant la Revolució francesa. Allí, durant el seu temps lliure va començar estudiant els ocells del país, i material reunit pel seu Histoire naturelle des oiseaux del l'Amérique Septentrionale (1808).
Va tornar a França el 1800 (o 1801), on va obtenir un lloc com escriptor al Bulletin des Lois. Va continuar escrivint la Histoire naturelle et générale des colibrís productors, el oiseaux-mouches, el promerops de et de jacamars (1802) amb les il·lustracions del seu amic Jean Baptiste Audebert, va seguir amb la Histoire naturelle des plus beaux oiseaux chanteurs de la zone torride (1806).
Al llibre Analyse d'une nouvelle Ornithologie Elémentaire (1816), Vieillot va partir del seu sistema de classificació ornitològica que va continuar en les seves contribucions al Nouveau el d'Histoire de Dictionaire Naturelle (1816-19). El 1820, Vieillot va emprendre la continuació del Quadre encyclopédique et méthodique, començat per Pierre Joseph Bonnaterre en 1790. Va seguir i va escriure la Ornithologie Française (1823-30).
Es creu que va morir en la més absoluta pobresa a Ruan el 1831.

## Algunes publicacions

* Histoire naturelle des plus beaux oiseaux chanteurs de la zone torride. Dufour, Paris 1805
* Histoire naturelle des oiseaux de l'Amérique septentrionale. Desray, Paris 1807-1808
* Analyse d'une nouvelle ornithologie élémentaire. d'Éterville, Paris 1816
* Mémoire pour servir à l'histoire des oiseaux d'Europe. Turín 1816
* Ornithologie. Lanoe, París 1818
* Faune française ou Histoire naturelle, générale et particulière des animaux qui se trouvent en France. Le Vrault & Rapet, París, Estrasburgo, Bruselas, 1820-1830
* La galerie des oiseaux du cabinet d'histoire naturelle du jardin du roi. Aillard & Constant-Chantpie, Paris 1822-1825
* Ornithologie française ou Histoire naturelle, générale et particulière des oiseaux de France. Pelicier, Paris 1830

## Epònims

El nom de Vieillot es commemora en els nom específics de moltes aus, com el Barbet de Vieillot (Lybius vieilloti) i els cucuts de Puerto Rico (Saurothera vieilloti).
* Oehser, Paul H. «Louis Jean Pierre Vieillot (1748 - 1831». Arxivat de l'original el 2012-07-16. [Consulta: 5 octubre 2014].

## Referències

* ↑ Paul H. Oehser «Louis Jean Pierre Vieillot (1748–1831)». Auk, 65, 4, 1948, pàg. 568–576. DOI: 10.2307/4080607.
# Magda Portal

María Magdalena Julia del Portal Moreno, més coneguda com a Magda Portal (Lima, Perú, 27 de maig de 1900 - 11 de juliol de 1989), fou una poeta, escriptora i política peruana.
Va guanyar els Jocs Florals de poesia convocats per la Universitat Major de San Marcos de Lima el 1923, amb el seu poemari Ánima absorta. Ja aleshores va declinar acceptar aquest guardó en saber que qui li havia de lliurar era Augusto Bernardino Leguía, ja dictador, amb la qual cosa es donava a conèixer com una activista social. Juntament amb Federico y Serafín Bolaños va publicar Flechas, la primera revista literària avanguardista del Perú, el 1924.
Portal va presidir l'Associació Nacional d'Escriptors i Artistes peruans, i va representar el Fondo de Cultura Económico mexicà durant una dècada. Va publicar un total de vuit obres poètiques, dues de narratives i set assajos.
És coneguda també per la seva activitat política, per la qual fou perseguida i fins desterrada del seu país. Fou cofundadora de l'Aliança Popular Revolucionària Americana (APRA) juntament amb Víctor Raúl Haya de la Torre. Treballaria amb el Partido Aprista Peruano, en el qual seria membre del comitè executiu nacional, com a secretària d'assumptes femenins.

## Referències

* ↑ «Magda Portal» (en castellà). [Consulta: 17 febrer 2018].
* 1 2 3 4 «Perú cumple 27 años sin Magda Portal, su 'primera poetisa'». Notimérica. Europa Press, 11-07-2016. [Consulta: 6 abril 2020].
* ↑ «Portal, Magda (1900–1989) - Dictionary definition of Portal, Magda (1900–1989) | Encyclopedia.com: FREE online dictionary» (en anglès). [Consulta: 17 febrer 2018].
# Khasi

«Khasi» té aquests significats:
* Khasi individu del poble dels khasis, poble de Meghalaya al nord-est de l'Índia
* Khasi (llengua)
* Muntanyes Khasi o Khasi Hills, regió i grup muntanyós
* Khasi Hills Autonomous District Council
* Khasi and Jaintia Hills, antic districte de l'Índia
* Districte de Khasi Hills, antic districte de Meghalaya
* Districte d'East Khasi Hills
* Districte de West Khasi Hills
* Estats Khasis o Estats de les muntanyes Khasi
# Kensington

«Kensington» té aquests significats:
* Geografia:
** Kensington (Califòrnia)
** Kensington (Kansas)
** Kensington (Maryland)
** Kensington (Minnesota)
** Kensington (Nou Hampshire)
** Kensington (Nova York)
** Kensington Park, concentració de població designada pel cens dels Estats Units a l'estat de Florida
** New Kensington, població dels Estats Units a l'estat de Pennsilvània
** North Kensington, concentració de població designada pel cens dels Estats Units a l'estat de Maryland
** Kensington (Liverpool)
** Kensington (barri de Londres), barri del centre i oest de Londres, al districte de Kensington i Chelsea
*** Kensington i Chelsea, districte de Londres
*** Kensington Gardens, parc reial de Londres
*** Palau de Kensington
*** South Kensington, barri al districte de Kensington i Chelsea a Londres
* Miscel·lània:
** Connector de seguretat Kensington, sistema antirobatori dissenyat per Kensington Computer Products Group
** Kensington Computer Products Group, divisió corporativa d'ACCO Brands, Inc. a Redwood Shores, Califòrnia
# MTC

MTC té els següents significats:
* Mecanisme de tipus de canvi, acord de la Unió Europea per al control dels tipus de canvi
* Metropolitan Transport Corporation, ens responsable del transport públic a Chennai (Índia)
* Magatzem Temporal Centralitzat, instal·lació per al dipòsit de residus radioactius ubicada a Villar de Cañas (Castella-La Manxa)
* Concentració tolerable màxima (del seu nom en anglès Maximum Tolerable Concentration), mesura de referència de la toxicitat d'una substància
# MTB

MTB té els següents significats:
* Bicicleta tot terreny (del seu nom en anglès MounTain Bike), bicicleta dissenyada per a rutes de muntanya
* Vaixell torpediner a motor (del seu nom en anglès Motor Torpedo Boat), torpediner ràpid, sobretot de la flota del Regne Unit
* MTB-82 (de l'acrònim en rus Московский ТроллейБус, Moskovskii Trol·leibus), troleibús fabricat a la Unió Soviètica
* Bacil de Koch (de la seva nomenclatura binomial Mycobacterium TuBerculosis), eubacteri responsable de la tuberculosi
* Bacteri magnetotàctic (del seu nom en anglès MagnetoTactic Bacterium), bacteri que té la propietat d'alinear-se amb el camp magnètic terrestre
# Isabella Santiago

Isabella Santiago (Caracas, 18 de febrer de 1991) és una actriu i model veneçolà. Isabella és la primera actriu transgènere veneçolana i model que va guanyar el concurs de bellesa tailandès Miss International Queen, pel qual va rebre un premi de 12.500 dòlars i una cirurgia estètica. El 2021 va obtenir el seu primer paper en la telenovel·la Lala's Spa, al Canal RCN.

## Filmografia

Televisió :
| Temporada | Títol | Personatge | Comentaris |
| 2018 | Nadie me quita lo bailao | Mónica Tróchez | Rol recurrent |
| 2021 | Balneari de Lala | Lala Jiménez / Eduardo "Lalo" Jiménez | Paper principal |

## Referències

* 1 2 «¿Quién era Isabella Santiago antes de su transformación de hombre a mujer?» (en castellà). Publimetro. [Consulta: 7 abril 2021].
* ↑ «Transexual venezolana Isabella Santiago ganó Miss International Queen» (en castellà). Perú 21, 12-08-2014. [Consulta: 7 abril 2021].
* ↑ «Ella es Isabella Santiago, la actriz transgénero que protagonizará una nueva producción en Colombia» (en castellà). Semana (Colombia), 13-03-2021. [Consulta: 7 abril 2021].
* ↑ «Isabella Santiago se despide de Mónica, su personaje en Nadie me quita lo bailao» (en castellà). canalrcn.com, 18-07-2018. [Consulta: 7 abril 2021].
* ↑ «'Quiero más oportunidades, hacer un papel de mujer': Isabella Santiago» (en castellà). El Tiempo, 22-07-2018. [Consulta: 7 abril 2021].
# Nová Polianka

Nová Polianka és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1414.
# Louwrens Hanedoes

Louwrens Hanedoes (1822-1905) fou un pintor, dibuixant i col·lecionista d'art dels Països Baixos, conegut pels seus paisatges
Va néixer el 14 de juliol de 1822 a Woudrichem. Fou un alumne de Barend Cornelis Koekkoek i Cornelis Kruseman. Estudià a l'Akademie van Beeldende Kunsten de La Haia, on es convertí en l'amic del pintor Charles Rochussen que sovint poblava els seus paisatges amb figures. El 1863 el rei dels belgues Leopold I li atorgà el títol honorífic l'Orde de Leopold. Morí el 9 de febrer de 1905 al seu poble natal.

## Referències

* 1 2 «Louwrens Hanedoes«, fitxa biogràfica de l'Institut neerlandès de Documentació de la Història de l'Art (RKD)

## Enllaços externs

             A Wikimedia Commons hi ha contingut multimèdia relatiu a: Louwrens Hanedoes
* Fotos d'obres de Louwrens Hanedoes a artnet
# Mamerc

Mamercí (en llatí Mamercinus) o Mamerc (Mamercus) va ser la més antiga de les famílies patrícies romanes de la gens Emília i una de les més distingides durant els primers temps de la República. La gens Pinària també va usar aquest cognomen.
El seu nom era Mamerc durant el regnant de Numa Pompili, del qual tots els Emilis derivaven el seu origen. Va desaparèixer en temps de les guerres samnites. El nom Mamerc aviat el va usar com a praenomen la gens Emília i va seguir fent-ho durant molt de temps especialment entre els Emili Lèpid quan ja la família Mamerc o Mamertí s'havia extingit.
Els principals personatges amb nom Mamerc o Mamercí van ser:
* Claudi Mamercí o Mamertí, escriptor de panegírics romà.
* Gai Emili Mamercí, tribú amb potestat consular el 394 aC i 391 aC
* Luci Emili Mamercí (cònsol), cònsol el 366 aC i el 363 aC
* Luci Emili Mamercí (tribú), tribú amb potestat consular per set vegades al segle iv aC
* Luci Emili Mamercí Privernes, cònsol el 341 aC i 329 aC
* Luci Emili Mamerc, cònsol el 484 aC, el 478 aC i el 473 aC
* Luci Emili Mamerci (magister equitum), magister equitum
* Mamerc Emili Mamercí (cònsol), cònsol el 410 aC
* Mamerc Emili Mamercí (tribú) tribú amb potestat consular el 438 aC.
* Tiberi Emili Mamerc, cònsol el 470 aC i el 467 aC
* Tiberi Emili Mamercí, cònsol el 339 aC
De la Gens Pinària:
* Publi Pinari Mamercí Rufus, cònsol el 489 aC
* Luci Pinari Mamercí Rufus (cònsol), cònsol el 472 aC, fill de l'anterior
* Luci Pinari Mamercí Rufus (tribú 432 aC), tribú amb potestat consolar el 432 aC, fill de l'anterior

## Referències

* ↑ Smith, William (ed.). Dictionary of Greek and Roman Biography and Mythology. Vol. Ii. Londres: Taylor and Walton, 1846, p. 910.

## Vegeu també

* Mamerc (fill de Numa Pompili)
* Mamerc de Catana, tirà de Catana
# Lubomír Hargaš

Lubomír Hargaš (Brno, 16 d'octubre de 1967) va ser un ciclista txec que s'especialitzà en la pista, concretament en el tàndem. Va guanyar sis medalles als Campionats del Món de l'especialitat.
Va morir, en ser atropellat per un bus, quan entrenava amb el seu company Pavel Buráň.

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it